Rio Tinto het glo staatsgeheime gesteel – praag.co.za — 20 jaar jonk!
Rio Tinto het glo staatsgeheime gesteel
Vier werknemers van Rio Tinto wat deur die Chinese veiligheidsministerie aangehou word, word daarvan beskuldig dat hulle staatsgeheime gesteel het wat verband hou met prysdata.
Die vier het glo amptenare by Chinese staalgroepe omgekoop tydens Rio Tinto se jaarlikse ystererts-onderhandelings met die Chinese staalsektor.
“Bevoegde owerhede kan bewys hulle het staatsgeheime gesteel en China se ekonomiese belange en sekuriteit groot skade berokken,” het Qin Gang, ’n woordvoerder van die Chinese departement van buitelandse sake, aan Reuters gesê.
Rio Tinto se Australiese erts is vir China ’n belangrike bron van staal, maar volgens Qin sal dit nie handelsbetrekkinge met Australië belemmer nie. China is Australië se grootste handelsvennoot.
Stern Hu, Australiese hoof van Rio Tinto in Shanghai, is Sondag saam met drie Chinese kollegas in hegtenis geneem en Australiese diplomate is aanvanklik toegang tot Hu geweier.
Die insident volg nadat Australiese politici en vakbonde hulle verlustig het in anti-Chinese uitsprake oor ’n vroeëre poging deur die Chinese staalgroep Chinalco om ’n aansienlike belang in Rio Tinto te bekom.
thunderstruck wordsлобановский александр жена
Skrywer Dan RoodtGepubliseer op 13 Julie 2009 Kategorieë SakeSleutelwoord Australi, China, Nuus, Rio Tinto het glo staatsgeheime gesteel, Sake, spioenasie, ystererts
Vorige Vorige artikel: Britte vlug van diversiteit in skole
Volgende Volgende artikel: Afrikaner te slap om te veg vir Afrikaans